OK Gradina - Wikipedia

# OK Gradina

### Sa Wikipedije, slobodne enciklopedije

OK "Gradina" Srebrenik je formirana 1981.godine a prvi trener i jedan od osnivača kluba je Muharemović Ishak.Nekoliko godina se klub sa dosta uspjeha takmičio u Republičkoj ligi BiH, ali je, prvenstveno zbog finansijskih razloga, klub prestao sa radom 1986. godine.Klub se ponovno registrirao ratne 1994.godine i uključio u takmičenje za prvaka države. U analima odbojkaškog sporta u BiH ostaće zapamćeno da je ekipa OK "Gradina" iz malog Srebrenika uspjela postati prvi prvak nezavisne BiH u odbojci. Kao prvaci odbojkaši Gradine su , u okviru Kupa prvaka, gostovali u Kijevu(Ukrajina) kod ekipe Lokomotive.I pored prikazane solidne igre, odbojkaši Gradine su izgubili obje utakmice sa 3:0 i 3:1 (ovo je prvi osvojeni set neke BiH odbojkaške ekipe u evropskim takmičenjima do tada).Nakon ispadanja iz Kupa prvaka, klub nastavlja takmičenje u kupu CEV-a, gdje učestvuje na turniru 4 ekipe u Beču u decembru 1995.godine. Protivnici naše ekipe tada su bili renomirani timovi :Hapoel iz Tel Aviva, Donaukraft iz Beča i Digitel Telecom iz Berlina.Iako su izgubili sve tri utakmice časno su predstavljali BiH. Kako je istakao vođa puta u Kijev i Beč dopredsjednik Amir Husarić, za sve koji su organizovali putovanje bilo je bitno, pored predstavljanja mlade države u Evropi putem sporta,da se svi članovi vrate u BiH, što je i urađeno, za razliku od nekih drugih ekipa koji su se vraćale desetkovane.Klub se sa prosječnim uspjehom takmičio u Prvoj odbojkaškoj ligi BiH sve do 2000 godine , kada najviše zbog nerazumijevanja općinske vlasti, prekida sa radom. Tokom 2003 godine klub ponovo pristupa takmičenju u okviru Druge odbojkaške lige BiH, da bi odmah izborio plasman u Prvu ligu. Prošlu sezonu je završio na 7.mjestu.

U sklopu kluba postoji i ženska odbojkaška ekipa koju trenira Elvir Ćudić i koja se ove godine prvi put takmiči u Drugoj ligi BiH za odbojkašice.U okviru kluba djeluje ženska škola odbojke (vodi je profesor tjelesnog odgoja Elvir Ćudić) te muška škola odbojke (vodi je profesor tjesnog odgoja Mustafa brahimović ).Na taj način kroz škole odbojke kao i kroz obje ekipe aktivno je uključeno oko 80 mladih zaljubljenika u odbojku, što je pravo bogastvo za općinu Srebrenik.Nadamo se da će OK Gradina Srebrenik i u budućnosti nastaviti sa dostojnim prezentovanjem Srebrenika, u šta , ukoliko se obezbijede sigurni izvori finansiranja, uopće ne sumnjamo.

Preuzeto sa: "http://bs.wikipedia.org../../../o/k/_/OK_Gradina_dec8.html"

Kategorije: Potrebno preuređivanje | Odbojka

##### Views

- Članak
- Razgovor
- Trenutna verzija

##### Pretraga